Sivuaineen+opinnot+EDUTOOL-maisteriohjelmassa

= Sivuaineen opinnot =

EDUTOOL-maisteriohjelmaan kuuluu kaikille yhteisten opintojen lisäksi oman kiinnostuksen mukaan valittavia sivuaineopintoja: joko yhden sivuaineen perusopinnot 25 op sekä 10 op muita opintoja tai yhden sivuaineen aineopinnot 35 op. Sivuaineina voi suorittaa myös muiden yliopistojen kuin Oulun yliopiston opintokokonaisuuksia (nk. JOO-sopimus ja avoin yliopisto).

Oulun yliopistossa sivuaineopintokokonaisuuksien opinto-oikeuskäytäntö

 * Kasvatustieteiden tiedekunnan** opintokokonaisuuksien suoritusoikeutta on haettava [|hakukaavakkeella]. Oman tiedekunnan opiskelijoiden hakuaika on periaatteessa keväällä, mutta kannattaa kysyä, onko ryhmässä vielä tilaa. EDUTOOL-opiskelijoille hyvä vaihtoehto sivuaineeksi on Koulutusteknologian perusopinnot 25 op.

Muiden tiedekuntien opiskelijoilla on oikeus opiskella **humanistisen tiedekunnan** oppiaineita. Englantilaisessa filologiassa, germaanisessa filologiassa, pohjoismaisessa filologiassa, ranskan kielessä, suomen kielessä, informaatiotutkimuksessa, historia-aineissa ja kulttuuriantropologiassa opinto-oikeuden saajat valitaan kuitenkin kokeen perusteella.


 * Luonnontieteellisessä tiedekunnassa** muiden tiedekuntien opiskelijoiden sivuaineiden opinto-oikeus on tavallisesti vapaa. Rajoituksia voi olla laboratorio- ja/tai harjoitustöihin pääsyssä, jolloin opinto-oikeus on ensisijaisesti niillä, joille opintojakso kuuluu opetussuunnitelmaan pakollisena. Lisäksi biologian, geotieteiden sekä maantieteen koulutusohjelmassa kenttäkursseille on rajattu osallistujamäärä/ tilavaraus sekä ennakkoilmoittautuminen. Näissäkin tapauksissa opinto-oikeus on ensisijaisesti niillä, joille opintojakso kuuluu opetussuunnitelmaan pakollisena. Tietyn opintojakson tai -kokonaisuuden suorittamisesta opiskelija voi tarkemmin kysyä asianomaisen oppiaineen professorilta tai kyseisen opintojakson tai -kokonaisuuden vastuuhenkilöltä (mainittu opinto-oppaassa).


 * Lääketieteellisessä tiedekunnassa** myönnetään sivuaineiden opinto-oikeuksia muiden tiedekuntien opiskelijoille vain rajoitetusti. Sivuaineopintoja voi suorittaa lääketieteen ja muiden terveystieteiden alojen teoreettisluonteisissa oppiaineissa, mutta ei kliinisissä aineissa lukuun ottamatta lastenpsykiatriaa. Opinto-oikeutta haetaan [|hakukaavakkeella], ja hakuaika päättyy vuosittain 31.5.


 * Teknillisessä tiedekunnassa** DI-koulutusta antavilla osastoilla täydentävät moduulit on tarkoitettu sivuaineluonteiseen opiskeluun. Lisäksi opiskelija voi koota oman sivuainepaketin oman tiedekunnan sääntöjen mukaan. Neuvoja voi kysyä oman koulutusohjelman ja ao. osaston opintoneuvojalta. Yksittäistapauksissa tulee ottaa yhteyttä opintojaksosta vastaavaan opettajaan.


 * Kauppatieteellisen alan** sivuaineopintomahdollisuudet on kuvattu [|taloustieteiden tiedekunnan opinto-oppaassa].

//(Lähde: [|Oulun yliopiston Yleisopas 2009–2010 luku 2]//)

Lisätietoa eri sivuainevaihtoehdoista
• Kasvatustieteiden tiedekunnan opinto-opas: [|sivuaineista kertova luku 17] • [|Oulun yliopiston yleisopas vuosille 2009–2010] • [|Oulun yliopiston tiedekuntien opinto-oppaat] • [|Joustavan opinto-oikeuden (JOO) sopimus] • [|Suomen kaikkien yliopistojen avoin yliopisto-opetus] (huom. opintomaksut)

Aikaisemman sivuainekokonaisuuden hyödyntäminen [[file:Hyvaksilukeminen_EDUTOOL.rtf]]
Mikäli sinulla on jo soveltuva opintokokonaisuus (yhden oppiaineen perusopinnot 25 op tai aineopinnot 35 op) suoritettuna ja se ei sisälly mihinkään tutkintoon, voit hakea sen hyväksymistä sivuaineeksi liitteenä olevalla lomakkeella. Lomakkeen voi palauttaa esimerkiksi HOPS-tapaamisen tai aloituspäivän yhteydessä.